रोहतास। लगभग पांच वर्षों से बंद पड़े कैमूर पहाड़ी पर खनन कार्य के लिए खदानों की बंदोबस्ती को ले सरकार सख्त हो गई है। खनन विभाग की हुई समीक्षा बैठक में विशेष सचिव ने प्रभारी पदाधिकारी को शीघ्र बंदोबस्ती प्रक्रिया को पूरा करने का निर्देश दिया है। ताकि चालू वित्तीय वर्ष से ही राजस्व की प्राप्ति हो सके। वहीं बैठक में मिले निर्देश के बाद इस दिशा में विभाग ने पहल शुरू कर दी है। सरकार के इस निर्णय से पत्थर कारोबारियों व खनन क्षेत्र के लोगों में खुशी है। अधिकारियों के अनुसार विभाग ने बंदोबस्ती संबंधी प्रस्ताव तैयार कर अग्रतर कार्रवाई के लिए उसे डीएम के पास दिया गया है। जिस पर डीएम ने वन विभाग को एनओसी देने के लिए कहा है। खदान बंदोबस्त को ले मिले नए निर्देश से व्यवसायियों में उम्मीद जग गई है। डेढ़ माह पहले भी विशेष सचिव ने भेजा था स्मार पत्र :